Id-Deċiżjoni tal-Kunsill
tal-21 ta' Diċembru 1998
dwar l-applikazzjoni provviżorja tal-Ftehim fil-forma ta' bdil ta' ittri bejn il-Komunità Ewropea u r-Repubblika Popolari taċ-Ċina li temenda l-Ftehim bejn il-Komunità Ekonomika Ewropea u r-Repubblika Popolari taċ-Ċina dwar kummerċ fi prodotti tessili
(1999/36/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 tiegħu, flimkien ma' l-Artikolu 228(2), l-ewwel sentenza tiegħu,
Wara li kkunsidra l-proposta mill-Kummissjoni,
Billi l-Kummissjoni kienet innegozjat għan-nom tal-komunità Ftehim fil-forma ta' bdil ta' ittri bejn il-Komunità Ewropea u r-Repubblika Popolari taċ-Ċina li jemenda l-Ftehim bejn il-Komunità Ekonomika Ewropea u r-Repubblika Popolari taċ-Ċina dwar kummerċ fi prodotti tessili kif l-aħħar emendat bid-diversi Ftehim inizjalati fit-13 ta' Diċembru 1995;
Billi dan il-Ftehim fil-forma ta' bdil ta' ittri għandu jiġi applikat fuq bażi provviżorja mill-1 ta' Jannar 1999 sakemm jitlestew il-proċeduri meħtieġa għall-konklużjoni tiegħu, bla ħsara għall-applikazzjoni reċiproka provviżorja tal-Ftehim mir-Repubblika Popolari taċ-Ċina,
IDDEĊIEDA DAN LI ĠEJ:
Artikolu 1
Il-Ftehim fil-forma ta' bdil ta' ittri bejn il-Komunità Ewropea u r-Repubblika Popolari taċ-Ċina li jemenda l-Ftehim bejn il-Komunità Ekonomika Ewropea u r-Repubblika Popolari taċ-Ċina dwar kummerċ fi prodotti tessili kif l-aħħar emendat bil-Ftehim inizjalati fit-13 ta' Diċembru 1995 għandu jiġi applikat fuq bażi provviżorja mill-1 ta' Jannar 1999 sakemm jitlesta formalment u bla ħsara għall-applikazzjoni reċiproka provviżorja tal-Ftehim mir-Repubblika Popolari taċ-Ċina.It-test tal-Ftehim huma mehmuż ma' din id-Deċiżjoni
Artikolu 2
Din id-Deċiżjoni għandha tiġi pubblikata fil-Ġurnal Uffiċjali tal-Komunitajiet Ewropej.
Magħmul fi Brussel, fil-21 ta' Diċembru 1998.